Rason

Ang Rason (dating Rajin-Sŏnbong; ) ay isang lungsod ng Hilagang Korea at hindi nagyeyelong daungan sa Dagat Hapon sa Hilagang Karagatang Pasipiko sa hilaga-silangang dulo ng Hilagang Korea. Ito ay nasa rehiyong Kwanbuk at kinaroroonan ng Natatanging Sonang Ekonomiko ng Rason.

Sa pagbigkas ng Timog Koreano South Korean, binibigkas ang unang "R" ng pangalan bilang "N", (나선, Naseon) alinsunod sa pamantayang ponolohiyang Koreano. Noong 2000, pinaikli ang pangalan sa "Rason" mula sa dating "Rajin-Sŏnbong". Noong dekada-1930, tinawag itong Rashin ng mga Hapones; sa mga panahong iyon isa itong mahalagang pantalan sa dulo ng isang linyang daambakal. Pinalaya ito ng Pulang Hukbo noong ika-14 ng Agosto, 1945.

Bago mag-taong 1991, ginamit ng Unyong Sobyet ang Rason bilang isang alternatibong daungan sa mainit na tubig kapag hindi magagamit ang Vladivostok. Mula 1993 hanggang 2004, pinamamahala ito nang hiwalay mula sa lalawigan ng Hilagang Hamgyŏng bilang isang direktang pinamamahalaang lungsod (Chikhalsi) ng Rason. Bago mag-taong 1993 at mula 2004 hanggang 2009, bahagi ang lungsod ng lalawigan ng Hilagang Hamgyŏng. Mula taong 2010, isang "natatanging lungsod" ito. Muli napalaya ito mula sa pamamahala ng lalawigan, ngunit iba mula sa dating pagtatalaga nito bilang isang direktang pinamamahalaang lungsod. Anong ibig sabihin nito sa totoo ay hindi malinaw.

Hinahangganan ng Rason ang kondadong Hunchun sa lalawigan ng Jilin ng Republikang Bayan ng Tsina at Khasansky District sa Primorsky Krai ng Rusya. Nagsasagawa ng mga pamumuhunan ang Tsina sa pantalan sapagkat nagbibigay ito ng daan patungo sa Dagat Hapon. Noong Hulyo 2011, nagbigay ng pahintulot ang Demokratikong Republikang Bayan ng Korea (DPRK) para sa mga kargamento ng panloob na kalakal ng Tsina na ilululan mula hilagang-silangan papuntang silangang Tsina sa pamamagitan ng Rajin. Coal is shipped from nearby Chinese mines to Shanghai. Isang panayaan (casino) sa may tabi ng dagat ay naglilingkod sa mga bisitang Tsino.

Heograpiya

Pangasiwaan
Nahahati ang Rason sa isang distrito (kuyŏk) at isang kondado (kun).

Rajin-guyŏk (라진구역; 羅津區域)
Sŏnbong-gun (선봉군; 先鋒郡)

Klima
May klimang humid continental (Köppen climate classification: Dwb) ang Rason.

Ekonomiya at imprastraktura

Pinapanatili ng Hukbong Dagat ng Bayan ng Korea ang isang baseng pampagsasanay ng hukbong dagat sa Pantalan ng Rajin sa lungsod ng Rason. Dagdag dito, nag-upa ng daungan sa pantalan ang isang kompanyang Tsino sa loob ng sampung taon.

Matatagpuan ang Rason sa Linyang Pyongra ng daambakal.

Talasanggunian

Mga karagdagang babasahin
Dormels, Rainer: North Korea's Cities: Industrial facilities, internal structures and typification. Jimoondang, 2014.

Mga kawing panlabas
360 degree panorama of Rajin Port in Rason
North Korea Uncovered  (North Korea Google Earth) Maps out Rason's economic infrastructure, including railways, hotels, tourist destinations, cultural facilities, ports, electricity grid, and electrified perimeter fence on Google Earth.
 City profile of Rason 

Mga lungsod sa Hilagang Korea